ఆళ్ల నాని

ఆళ్ల కాళీకృష్ణ శ్రీనివాస్‌ (ఆళ్ల నాని) ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన వైఎస్సార్ కాంగ్రెస్ పార్టీ నుండి 2019 అసెంబ్లీ ఎన్నికల్లో ఏలూరు శాసనసభ నియోజకవర్గం నుండి వైసీపీ అభ్యర్థిగా పోటీ చేసి ఎమ్మెల్యేగా గెలిచాడు. ఆళ్ల నాని ఆంధ్రప్రదేశ్ రాష్ట్ర ఉప ముఖ్యమంత్రిగా, వైద్య ఆరోగ్య శాఖ మంత్రిగా బాధ్యతలు నిర్వహించారు .

జననం, విద్యాభాస్యం 
ఆళ్ల నాని 1969, డిసెంబరు 30న పశ్చిమ గోదావరి జిల్లా, ఏలూరులో ఆళ్ల సూర్యచంద్రరావు, నాగమణి దంపతులకు జన్మించాడు. ఆయన ఏలూరులోని కెపి హై స్కూల్ లో 1985లో పదవతరగతి, 1988లో సర్ సిఆర్ఆర్ కాలేజీలో ఇంటర్మీడియట్ పూర్తి చేశాడు. నాని ఆంధ్ర విశ్వవిద్యాలయంలో బిఎ చదువుతూ మధ్యలోనే ఆపేసాడు.

రాజకీయ జీవితం
ఆళ్ల నాని 1994, 1999లో జరిగిన ఆంధ్రప్రదేశ్ అసెంబ్లీ ఎన్నికల్లో కాంగ్రెస్ పార్టీ తరపున ఏలూరు శాసనసభ నియోజకవర్గం నుండి పోటీ చేసి ఓడిపోయాడు. 2004లో తెలుగుదేశం పార్టీ అభ్యర్థి అంబికా కృష్ణపై 33,053ఓట్ల మెజారిటీతో గెలిచి తొలిసారి ఎమ్మెల్యే అయ్యాడు. నాని 2009లో గెలిచాడు. 2013లో కాంగ్రెస్ పార్టీకి రాజీనామా చేసి వైఎస్ఆర్ కాంగ్రెస్ పార్టీలో చేరాడు. 1999లో జరిగిన ఆంధ్రప్రదేశ్ అసెంబ్లీ ఎన్నికల్లో నాని, వైఎస్ఆర్ కాంగ్రెస్ పార్టీ నుండి పోటీ చేసి ఓటమి పాలయ్యాడు. 2014లో వైఎస్సార్ కాంగ్రెస్ పార్టీ జిల్లా అధ్యక్షుడిగా ఎన్నికయ్యాడు. ఆయన 2017లో జరిగిన ఆంధ్రప్రదేశ్ శాసన మండలి ఎన్నికల్లో పోటీ చేసి ఎమ్మెల్యే కోటాలో ఎమ్మెల్సీగా ఎన్నికయ్యాడు. వైఎస్సార్‌ కాంగ్రెస్ పార్టీ నుండి 2019 అసెంబ్లీ ఎన్నికల్లో ఏలూరు శాసనసభ నియోజకవర్గం నుండి వైసీపీ అభ్యర్థిగా పోటీ చేసి ఎమ్మెల్యేగా గెలిచి, ఉప ముఖ్యమంత్రిగా, వైద్య ఆరోగ్య శాఖ మంత్రిగా బాధ్యతలు స్వీకరించాడు.

ఆళ్ల నాని 2024 శాసనసభ ఎన్నికల్లో పోటీచేసి ఓటమిపాలై అనంతరం 2024 ఆగష్టు 17న వైసీపీ జిల్లా అధ్యక్ష పదవికి, పార్టీ ప్రాథమిక సభ్యత్వానికి రాజీనామా చేశాడు. ఆయన 2025 ఫిబ్రవరి 13న తెలుగుదేశం పార్టీలో చేరాడు.

ఎన్నికల్లో పోటీ చేసిన వివరాలు
+ఎన్నికల్లో పోటీ చేసిన వివరాలుసంవత్సరం  నియోజకవర్గం  పార్టీ  ప్రత్యర్థి మెజారిటీ (ఓట్లు) ఫలితం 1994ఏలూరు అసెంబ్లీ నియోజకవర్గం కాంగ్రెస్ పార్టీ  మరడాని రంగారావు (టీడీపీ) 9,247  ఓటమి1999ఏలూరు అసెంబ్లీ నియోజకవర్గం కాంగ్రెస్ పార్టీ అంబికా కృష్ణ (టీడీపీ)  7,315  ఓటమి2004ఏలూరు అసెంబ్లీ నియోజకవర్గం కాంగ్రెస్ పార్టీ మరడాని రంగారావు (టీడీపీ) 33,053  గెలుపు 2009 ఏలూరు అసెంబ్లీ నియోజకవర్గం కాంగ్రెస్ పార్టీ బడేటి కోట రామారావు (టీడీపీ) 13,682  గెలుపు 2014ఏలూరు అసెంబ్లీ నియోజకవర్గం వైఎస్ఆర్ కాంగ్రెస్ పార్టీ బడేటి కోట రామారావు (టీడీపీ) 24,603  ఓటమి2019 ఏలూరు అసెంబ్లీ నియోజకవర్గం వైఎస్ఆర్ కాంగ్రెస్ పార్టీ బడేటి కోట రామారావు (టీడీపీ) 4,072 గెలుపు 2024ఏలూరు అసెంబ్లీ నియోజకవర్గంవైఎస్ఆర్ కాంగ్రెస్ పార్టీబడేటి రాధాకృష్ణయ్య (టీడీపీ)62388ఓటమి

మూలాలు

వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లాకు చెందిన రాష్ట్ర మంత్రులు
వర్గం:ఆంధ్రప్రదేశ్ శాసన సభ్యులు (2019)
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసనమండలి సభ్యులు
వర్గం:ఆంధ్రప్రదేశ్ శాసన సభ్యులు (2009)